cyanic-selkie/wikianc huggingface dataset:
Καταλανική Δημοκρατία (2017)
Παρασκήνιο
Σε μια διφορούμενη ομιλία κατά τη διάρκεια κοινοβουλευτικής συνεδρίασης στο Κοινοβούλιο της Καταλονίας στις 10 Οκτωβρίου, ο Κάρλες Πουτζδεμόν δήλωσε ότι «η Καταλονία είχε κερδίσει το δικαίωμα να είναι ανεξάρτητο κράτος» και ότι υπερασπίστηκε «την εντολή του λαού της Καταλονίας να γίνει ανεξάρτητη δημοκρατία». Ωστόσο, ανακοίνωσε αμέσως ότι το κοινοβούλιο πρέπει να αναστείλει μια επίσημη διακήρυξη ανεξαρτησίας προκειμένου να συνεχίσει το διάλογο με την ισπανική κυβέρνηση. Ο Πουτζδεμόν και άλλοι βουλευτές υπέρ της ανεξαρτησίας υπέγραψαν τότε μια συμβολική ανακήρυξη ανεξαρτησίας χωρίς νομική ισχύ. Στις 11 Οκτωβρίου, μετά από έκτακτη συνεδρίαση του υπουργικού συμβουλίου που είχε ως στόχο να αντιμετωπίσει τα γεγονότα της προηγούμενης ημέρας, ο Ισπανός πρωθυπουργός Μαριάνο Ραχόι ανακοίνωσε ότι ζητούσε επισήμως από την κυβέρνηση της Καταλονίας να επιβεβαιώσει εάν είχε δηλώσει ανεξαρτησία πριν από τις 16 Οκτωβρίου στις 10 π.μ και μέχρι τις 19 Οκτωβρίου για να ανακαλέσει όλες τις θεωρούμενες παράνομες πράξεις, εάν είχε δοθεί καταφατική απάντηση ή και καθόλου απάντηση. Αυτή η απαίτηση ήταν μια τυπική προϋπόθεση που απαιτείται για να ενεργοποιηθεί το άρθρο 155 του ισπανικού Συντάγματος, μια αποκαλούμενη "πυρηνική επιλογή" που θα επέτρεπε στην ισπανική κυβέρνηση να αναστείλει την πολιτική αυτονομία της Καταλονίας και να επιβάλει άμεση εξουσία από τη Μαδρίτη. Η πίεση που ασκήθηκε στο πλαίσιο του συνασπισμού υπέρ της ανεξαρτησίας, ιδιαίτερα από την Υποψηφιότητα Λαϊκής Ενότητας, απαίτησε μια σαφή επιβεβαίωση της καταλανικής ανεξαρτησίας, απειλώντας να αποσύρει την κοινοβουλευτική στήριξή της από την κυβέρνηση Πουτζδεμόν εάν ανακαλέσει την απαίτησή της για ανεξαρτησία. Στην επίσημη απάντησή του στην απαίτηση του Ραχόι, που βιαζόταν την αρχική προθεσμία των πέντε ημερών, ο Πουτζδεμόν απέτυχε να διευκρινίσει εάν είχε ανακηρυχθεί ανεξαρτησία και αντίθετα ζήτησε διαπραγματεύσεις για τους επόμενους δύο μήνες. Η ισπανική κυβέρνηση απάντησε ότι αυτό δεν ήταν μια έγκυρη απάντηση στην απαίτησή της και αμφέβαλλε ότι η προσφορά του Πουτζδεμόν για διάλογο ήταν ειλικρινής λόγω της έλλειψης "σαφήνειας". Η άρνηση της κυβέρνησης της Καταλονίας είτε να επιβεβαιώσει είτε να αρνηθεί την ανεξαρτησία της, έδωσε μια δεύτερη προθεσμία για να απαντήσει πριν την ενεργοποίηση του Άρθρου 155.
Στις 19 Οκτωβρίου, ο Μαριάνο Ραχόι επιβεβαίωσε ότι η ισπανική κυβέρνηση θα ενεργοποιήσει το Άρθρο 155 και θα αναστείλει την αυτονομία της Καταλονίας ύστερα από μια συνεδρίαση του υπουργικού συμβουλίου στις 21 Οκτωβρίου, μετά από επιστολή του Πουτζδεμόν, στην οποία ανέφερε ότι η δήλωση ανεξαρτησίας είχε ανασταλεί αλλά ότι το καταλανικό κοινοβούλιο θα μπορούσε να επιλέξει να το ψηφίσει εάν η Ισπανία συνέχιζε την "καταστολή". Στη συνέχεια, ο Ραχόι ανακοίνωσε ότι η ισπανική κυβέρνηση θα ασκήσει άμεση εξουσία επί του Κοινοβουλίου της Καταλονίας, προχωρώντας στην καθαίρεση του Πουτζδεμόν και ολόκληρης της καταλανικής κυβέρνησης από τα αξιώματά τους και θα προκηρύξει περιφερειακές εκλογές εντός έξι μηνών.
Θεσμικές αντιδράσεις
Στις 26-27 Οκτωβρίου 2017 μια συζήτηση για μια πιθανή κήρυξη της ανεξαρτησίας πραγματοποιήθηκε στο Κοινοβούλιο της Καταλονίας, ταυτόχρονα με την συζήτηση της Ισπανικής Γερουσίας για την άμεση κυβέρνηση στην Καταλονία. Στο τέλος της συζήτησης, το καταλανικό κοινοβούλιο ψήφισε μια μονομερή διακήρυξη της ανεξαρτησίας η οποία πέρασε με 70 ψήφους υπέρ, 10 κατά. Δύο Βουλευτές είχαν λευκή ψήφο, και οι 52 βουλευτές του Κόμματος των Πολιτών, του Σοσιαλιστικού Κόμματος της Καταλονίας και του Λαϊκού Κόμματος μποϊκόταραν την ψηφοφορία. . Σε απάντηση, ο Πρωθυπουργός Μαριάνο Ραχόι διέλυσε το Κοινοβούλιο της Καταλονίας, απέλυσε το Εκτελεστικό Συμβούλιο και ανακοίνωσε έκτακτες περιφερειακές εκλογές για τις 21 Δεκεμβρίου 2017, μετά την ενεργοποίηση του Άρθρου 155 από την Ισπανική Γερουσία.
Λίγο μετά την ανακοίνωση του Ραχόι, ο διευθυντής της Καταλανικής Αστυνομίας Πέρε Σολέρ ι Καμπίνς, απέστειλε μια αποχαιρετιστήρια επιστολή αναγνωρίζοντας με αυτό τον τρόπο την απομάκρυνσή του από την ισπανική κυβέρνηση. Ο Πουτζντεμόν ζήτησε από τους Καταλανούς να αντισταθούν δημοκρατικά στην επιβολή του Άρθρου 155, αλλά δεν διευκρίνισε αν θα αναγνωρίσει ή αν θα αρνηθεί τις εντολές της ισπανικής κυβέρνησης.
Το Γενικό Συμβούλιο της Κοιλάδας του Αράν, αυτόνομη περιφέρεια της Καταλονίας από το 2015 (με παρόμοιους όρους όπως η αυτόνομη κοινότητα της Καταλονίας εντός της Ισπανίας) ανακοίνωσε ότι θα κάνει μια έκτακτη συνάντηση στις 30 Οκτωβρίου για να αξιολογήσει τις συνέπειες της ανακήρυξης ανεξαρτησίας καθώς και να αποφασίσει εάν θα ανακηρύξει ή όχι την ανεξαρτησία του από την Καταλονία.
Διεθνής αναγνώριση
Μετά την ανακήρυξη της ανεξαρτησίας της από την Ισπανία, η Καταλανική Δημοκρατία δεν είχε λάβει αναγνώριση από κανένα κυρίαρχο κράτος.
Οι εξής 60 χώρες είχαν ανακοινώσει ότι δεν αναγνωρίζουν την Καταλανική Δημοκρατία ως κυρίαρχη οντότητα και υποστηρίζουν την εδαφική ενότητα και τη συνταγματική τάξη της Ισπανίας.
Αναγνώριση από άλλες μη κυρίαρχες ή αμφισβητούμενες οντότητες
Ένας βουλευτής από την μερικώς αναγνωρισμένη Νότια Οσσετία επισκέφθηκε τη Βαρκελώνη και εξέφρασε υποστήριξη για μια ανεξάρτητη Καταλονία. Η Αμπχαζία και η Νότια Οσσετία είχαν εκφράσει ενδιαφέρον για την αναγνώριση της Καταλανικής Δημοκρατίας αν λάμβαναν σχετικό αίτημα από την Καταλονία. Το Υπουργείο Εξωτερικών της Δημοκρατίας του Αρτσάχ εξέδωσε ανακοίνωση υποστήριξης, λέγοντας ότι "Πιστεύουμε ότι είναι σημαντική η επίτευξη λύσης στην πολιτική κρίση μεταξύ της Βαρκελώνης και της Μαδρίτης αποκλειστικά με ειρηνικά μέσα, μέσω διαλόγου."
Ο Φλαμανδός Υπουργός-Πρόεδρος, Γκερτ Μπουρζουά, εξέφρασε υποστήριξη για την Καταλανική Δημοκρατία, αλλά δήλωσε ότι η απόφαση είναι στα χέρια της Βελγικής ομοσπονδιακής κυβέρνησης. Ο Πρόεδρος της Εθνοσυνέλευσης της Κορσικής, Ζαν-Γκι Ταλαμόνι, εξέφρασε την υποστήριξή του για την καταλανική ανεξαρτησία, αλλά η αναγνώριση είναι εντελώς συμβολική. Η Κυβέρνηση της Σκωτίας εξέφρασε την υποστήριξή της για την αυτοδιάθεση των Καταλανών, δηλώνοντας ότι "καταλαβαίνουν και σέβονται τη θέση της Καταλανικής Κυβέρνησης."
Ιδιότητα μέλους στην Ευρωπαϊκή Ένωση
Ως περιοχή της Ισπανίας, η αυτόνομη κοινότητα της Καταλονίας είναι επίσης μέλος της Ευρωπαϊκής Ένωσης (ΕΕ), της Ευρωζώνης και της Ζώνης Σένγκεν. Πριν από την ανακήρυξη, διεξήχθη συζήτηση σχετικά με το κατά πόσον μια ανεξάρτητη Καταλονία θα μπορούσε να παραμείνει στην Ευρωπαϊκή Ένωση και τις συναφείς διεθνείς συμφωνίες ή αν, μετά την ανεξαρτησία, θα βρισκόταν εκτός αυτών των ρυθμίσεων. Η απόσπαση μέρους ενός έθνους-μέλους δεν αντιμετωπίζεται ειδικά στις Συνθήκες της ΕΕ, αν και έχουν δοθεί νομικές απόψεις τόσο στην περίπτωση της Καταλονίας όσο και κατά τη διάρκεια της συζήτησης γύρω από το δημοψήφισμα για τη ανεξαρτησία της Σκωτίας το 2014. Το «δόγμα Πρόντι» που ακολουθείται από την Ευρωπαϊκή Επιτροπή δηλώνει ότι μία περιοχή που αποχωρεί από ένα κράτος-μέλος, θα εξέλθει και από την ΕΕ και θα πρέπει να υποβάλει αίτηση για ένταξη ως εξωτερικό έθνος.
Ο Πρόεδρος του Ευρωπαϊκού Συμβουλίου Ντόναλντ Τουσκ δήλωσε ότι η ανακήρυξη ανεξαρτησίας "δεν άλλαξε τίποτα" και ότι η Ευρωπαϊκή Ένωση θα ασχοληθεί μόνο με την ισπανική κυβέρνηση, ενώ παράλληλα καλεί την Ισπανία να χρησιμοποιήσει τη "δύναμη των επιχειρημάτων, όχι το επιχείρημα της δύναμης."
Εξωτερικοί σύνδεσμοι
Κατηγορία:Ιστορία της Καταλωνίας Κατηγορία:Κράτη με περιορισμένη αναγνώριση
Χειμερινοί Ολυμπιακοί Αγώνες 2018
Οι Χειμερινοί Ολυμπιακοί Αγώνες 2018 (γαλλικά: Les XXIIIeme Jeux olympiques d'hiver, κορεάτικα: 평창 동계 올림픽, προφορά: Je-isipsamhoe Donggye Ollimpik), επίσημα γνωστοί ως 23οι Χειμερινοί Ολυμπιακοί Αγώνες, γνωστοί και ως Πιόνγκτσανγκ 2018, είναι μια διεθνής αθλητική διοργάνωση, που διεξήχθη από τις 9 έως τις 25 Φεβρουαρίου 2018, στην πόλη Πιόνγκτσανγκ της επαρχίας Γκάνγουον, στη Νότια Κορέα, με ορισμένες εκδηλώσεις να πραγματοποιήθηκαν την προηγούμενη ημέρα της τελετής έναρξης, δηλ. στις 8 Φεβρουαρίου 2018. Η Πιόνγκτσανγκ επιλέχθηκε ως η οικοδέσποινα πόλη στις 6 Ιουλίου 2011 από τη ΔΟΕ κατά την 123η Σύνοδο στη Νότια Αφρική και κέρδισε από τον πρώτο γύρο της ψηφοφορίας, λαμβάνοντας περισσότερες ψήφους από όσες ψήφους συγκέντρωσαν μαζί το Μόναχο της Γερμανίας και το Ανεσύ της Γαλλίας. Είναι η πρώτη φορά που η Νότια Κορέα διοργανώνει Χειμερινούς Ολυμπιακούς Αγώνες και η δεύτερη φορά που Ολυμπιακοί Αγώνες διοργανώνονται στη χώρα - η πρώτη φορά ήταν στους Θερινούς Ολυμπιακούς Αγώνες του 1988 στη Σεούλ. Η Πιόνγκτσανγκ είναι η τρίτη ασιατική πόλη που διοργανώνει Χειμερινούς Ολυμπιακούς Αγώνες μετά τη Σαπόρο της Ιαπωνίας (1972) κι τη Ναγκάνο της Ιαπωνίας (1998).
Σε αυτούς τους Αγώνες λαμβάνουν χώρα 102 εκδηλώσεις σε δεκαπέντε αθλήματα, συμπεριλαμβανομένης της προσθήκης του big air snowboarding, mass start speed skating, curling μικτών ζευγαριών και αλπικό σκι μικτών ομάδων στο πρόγραμμα των αθλημάτων. 2,952 αθλητές από 92 εθνικές ολυμπιακές επιτροπές διαγωνίζονται ενώ πρώτη φορά εμφανίζονται το Εκουαδόρ, το Κόσοβο, η Μαλαισία, η Νιγηρία και η Σιγκαπούρη.
Οι διοργανωτές δέχτηκαν απειλές εξαιτίας των τρεχουσών εντάσεων ανάμεσα στη Νότια Κορέα και τη γειτονική Βόρεια Κορέα, κάτι που οδήγησε αρκετές χώρες να απειλούν με μη συμμετοχή τους σε αυτούς τους Αγώνες εάν η ασφάλεια των αποστολών τους δεν ήταν δεδομένη. Τον Ιανουάριο του 2018 οι δυο χώρες συμφώνησαν να συνεργαστούν στην τελετή έναρξης και να δημιουργήσουν μια κοινή γυναικεία ομάδα χόκεϊ. Αυτές οι ενέργειες έλαβαν την αντίθεση των κριτικών της Νοτίου Κορέας.
Διαδικασία επιλογής
Η Πιόνγκτσανγκ είχε θέσει υποψηφιότητα για τους Χειμερινούς Αγώνες και του 2010 και του 2014 αλλά έχασε με ελάχιστους ψήφους στον τελικό γύρο από το Βανκούβερ και το Σότσι αντίστοιχα. Κάτι ανάλογο έγινε στη ψηφοφορία των Ολυμπιακών Αγώνων του 2018, ωστόσο οι 63 από τις 95 ψήφους που συγκέντρωσε στον πρώτο γύρο, της έδωσαν την απαραίτητη πλειοψηφία για να εκλεγεί ως διοργανώτρια πόλη.
Το Μόναχο έθεσε επίσης υποψηφιότητα για τη διοργάνωση αυτών των Αγώνων. Προτού το Πεκίνο θέσει υποψηφιότητα για τους Χειμερινούς Ολυμπιακούς Αγώνες του 2022, το Μόναχο θα γινόταν η πρώτη πόλη που θα διοργάνωνε τόσο Χειμερινούς όσο και Θερινούς Ολυμπιακούς Αγώνες, καθώς στο παρελθόν είχε διοργανώσει τους Θερινούς Αγώνες του 1972, αλλά τελικά έλαβε 25 ψήφους.
Η Ανσί (στη νοτιοανατολική Γαλλία) έθεσε υποψηφιότητα αλλά απέτυχε να λάβει μεγάλη υποστήριξη από τους ντόπιους κατοίκους. Η υποψηφιότητά της έλαβε μόλις επτά ψήφους.
Η Πιόνγκτσανγκ επιλέχθηκε ως η οικοδέσποινα πόλη στην 123η Σύνοδο της ΔΟΕ στη Νότιο Αφρική το 2011, κερδίζοντας την απαραίτητη πλειοψηφία των τουλάχιστον 48 ψήφων από τον πρώτο γύρο ψηφοφορίας, λαμβάνοντας περισσότερες ψήφους από τους υπόλοιπους συμμετέχοντες μαζί. Η Πιόνγκτσανγκ είναι η τρίτη ασιατική πόλη που φιλοξενεί τους Χειμερινούς Αγώνες ; οι δυο άλλες χώρες ήταν στην Ιαπωνία, στο Σάπορο (1972) και στο Ναγκάνο (1998).
Προετοιμασίες
Στις 5 Αυγούστου 2011 η ΔΟΕ ανακοίνωσε τη σύσταση της Επιτροπής Συντονισμού για τους Πιόνγκτσανγκ 2018. Στις 4 Οκτωβρίου 2011 ανακοινώθηκε ότι η Οργανωτική Επιτροπή για τους Χειμερινούς Ολυμπιακούς Αγώνες του 2018 θα διοικείται από τον Kim Jin-sun. Η Οργανωτική Επιτροπή για τους Χειμερινούς Ολυμπιακούς και Παραολυμπιακούς Αγώνες του 2018 ανακοινώθηκε κατά την εναρκτήρια συνεδρίασή της στις 19 Οκτωβρίου 2011. Από τα πρώτα καθήκοντά της ήταν η κατάρτιση ενός γενικού σχεδίου για τους Αγώνες και ο σχεδιασμός των χώρων. Η Επιτροπή Συντονισμού της ΔΟΕ για τους Χειμερινούς Ολυμπιακούς Αγώνες του 2018 πραγματοποίησε την πρώτη επίσκεψη στην Πιόνγκτσανγκ τον Μάρτιο του 2012. Μέχρι τότε είχε ήδη ξεκινήσει η κατασκευή του Ολυμπιακού Χωριού. Τον Ιούνιο του 2012 ξεκίνησε η κατασκευή μιας σιδηροδρομικής γραμμής υψηλών ταχυτήτων που θα συνδέει την Πιόνγκτσανγκ με τη Σεούλ.
Η Διεθνής Παραολυμπιακή Επιτροπή συναντήθηκε τον Ιούλιο του 2012 με την Οργανωτική Επιτροπή των Πιόνγκτσανγκ 2018. Στη συνέχεια ο πρόεδρος της ΔΟΕ Ζακ Ρογκ επισκέφτηκε την Πιόνγκτσανγκ για πρώτη φορά τον Φεβρουάριο του 2013.
Στις 27 Ιουνίου 2014 η Ολυμπιακή Επιτροπή της Πιόνγκτσανγκ ανακοίνωσε τον διαγωνισμό για την επιλογή της μασκότ της. Ο διαγωνισμός διεξήχθη από τις 15 έως τις 30 Σεπτεμβρίου 2014.
Η Οργανωτική Επιτροπή της Πιόνγκτσανγκ για τους Χειμερινούς Ολυμπιακούς και Παραολυμπιακούς Αγώνες του 2018 δημιούργησε το 2014 την εφαρμογή Πιόνγκτσανγκ Winners και προσέλαβε φοιτητές οι οποίοι κατοικούν στη Νότια Κορέα προκειμένου οι τελευταίοι να διαδόσουν το πνεύμα των Ολυμπιακών Αγώνων διαμέσου των μέσων κοινωνικής δικτύωσης και των άρθρων σε εφημερίδες και περιοδικά.
Ολυμπιακή φλόγα
Το ταξίδι της ολυμπιακής φλόγας ξεκίνησε στις 24 Οκτωβρίου 2017 στην Ελλάδα και ολοκληρώθηκε στις 9 Φεβρουαρίου 2018 με την έναρξη των Ολυμπιακών Αγώνων. Την 1η Νοεμβρίου 2017 η φλόγα εισήλθε στην Κορέα. Η διαδρομή της θα διαρκέσει 101 ημέρες. Θα υπάρξουν 7,500 λαμπαδηδρόμοι, οι οποίοι θα εκπροσωπήσουν τα 75 εκατομμύρια κατοίκους που μένουν στην Κορέα. Θα υπάρξουν επίσης δρομείς που θα κρατάνε την ολυμπιακή δάδα και θα είναι αγγελιοφόροι.
Αθλητικό Πάρκο Αλπένσια
Το ορεινό θέρετρο Αλπένσια στο Ντέγκουαλιονγκ-μιον της περιφερειακής ενότητας της Πιονγκτσάνγκ ήταν το κέντρο των Χειμερινών Ολυμπιακών Αγώνων.
Γκάνγκνουνγκ (παράκτιο σύμπλεγμα)
Το παράκτιο σύμπλεγμα βρίσκεται στην πόλη Γκάνγκνουνγκ. Το ολυμπιακό πάρκο Γκάνγκνουνγκ περιλαμβάνει τους εξής τέσσερις χώρους: Επιπλέον, στην ίδια πόλη, μία μεμονωμένη εγκατάσταση βρισκόταν στην πανεπιστημιούπολη του Καθολικού Πανεπιστημίου Γκουάντονγκ:
Εισιτήρια
Οι τιμές των εισιτηρίων για τους Χειμερινούς Ολυμπιακούς Αγώνες του 2018 ανακοινώθηκαν τον Απρίλιο του 2016 και κυκλοφόρησαν τον Οκτώβριο του 2016 ενώ κυμαίνονται από ₩20,000 (περίπου $17) μέχρι ₩900,000 ($776). Τα εισιτήρια για τις τελετές έναρξης και λήξης θα κυμανθούν από ₩220,000 ($190) μέχρι ₩1.5 εκατομμύριο ($1293). Οι ακριβείς τιμές των εισιτηρίων καθορίστηκαν μέσα από μια έρευνα αγοράς ; περίπου το 50% των εισιτηρίων αναμένεται να κοστίσει γύρω στα ₩80,000 ($69) ή λιγότερο ενώ τα εισιτήρια για τα αθλήματα που είναι σχετικά άγνωστα στην περιοχή θα κοστίσουν φθηνότερα ώστε να ενθαρρύνουν τη συμμετοχή σε αυτά. Αντίθετα το πατινάζ και το χόκεϊ των ανδρών για το χρυσό μετάλλιο θα είναι τα πιο ακριβά εισιτήρια όλων των Ολυμπιακών Αγώνων.
Από τις 11 Οκτωβρίου 2017, οι εγχώριες πωλήσεις εισιτηρίων για τους Αγώνες γίνονταν με εξαιρετικά αργούς ρυθμούς. Από τις 750,000 θέσεις που προορίζονται για τους νοτιοκορεάτες, μόνο το 20,7% των εισιτηρίων πουλήθηκε. Οι διεθνείς πωλήσεις εισιτηρίων ήταν κάπως καλύτερες, με την πώληση του 59,7% των εισιτηρίων από τα 320,000 συνολικά εισιτήρια που διατέθηκαν. Οι πωλήσεις των εισιτηρίων για τους παραολυμπιακούς αγώνες είναι ακόμα πιο θλιβερές με μόλις το 4,9% των εισιτηρίων να πωλείται.
Τελετή έναρξης
Η τελετή έναρξης των Χειμερινών Ολυμπιακών Αγώνων του 2018 έλαβε χώρα στο Ολυμπιακό Στάδιο της Πιόνγκτσανγκ στις 9 Φεβρουαρίου 2018 ; αυτό το στάδιο αξίας $100 εκατ. θα χρησιμοποιηθεί μόνο για τις τελετές έναρξης και λήξης των Χειμερινών Ολυμπιακών και Παραολυμπιακών Αγώνων του 2018 και θα κατεδαφιστεί μετά το πέρας αυτών.
Αθλήματα
Οι Χειμερινοί Ολυμπιακοί Αγώνες του 2018 περιελάμβαναν 102 αγωνίσματα σε 15 αθλήματα και έγιναν οι πρώτοι Χειμερινοί Ολυμπιακοί Αγώνες που ξεπεράσαν τις 100 απονομές μεταλλίων. Έξι νέα αγωνίσματα σε υπάρχοντα αθλήματα εισήχθησαν στο πρόγραμμα των Χειμερινών Ολυμπιακών Αγώνων στην Πιόνγκτσανγκ: χιονοσανίδα μπιγκ ερ ανδρών και γυναικών, μεικτό διπλό κέρλινγκ, πατινάζ ταχύτητας μαζικής εκκίνησης ανδρών και γυναικών και μεικτό ομαδικό αλπικό σκι.
Οι αριθμοί στις παρενθέσεις αναφέρουν τον αριθμό των απονομών μεταλλίων που πραγματοποιήθηκαν για κάθε άθλημα.
Συμμετέχουσες Ολυμπιακές Επιτροπές
Συνολικά 92 έθνη συμμετέχουν στους αγώνες. Έξι έθνη κάνουν την πρώτη τους εμφάνιση στους Χειμερινούς Ολυμπιακούς Αγώνες 2018 : Εκουαδόρ, Κόσοβο, Μαλαισία, Νιγηρία και Σιγκαπούρη. .
Μετά από ειδική συμφωνία με τη Βόρεια Κορέα, θα επιτραπεί στους αθλητές αυτής της χώρας που θα προκριθούν στους Χειμερινούς Ολυμπιακούς Αγώνες 2018 να περάσουν τα σύνορα και να συμμετάσχουν στους αγώνες. Τα δυο έθνη παρέλασαν μαζί στην τελετή έναρξης με τη σημαία της Κορεατικής Ενοποίησης.
Πίνακας Μεταλλίων
μικρογραφία|Το [[χρυσό μετάλλιο των αγώνων.]] Διοργανώτρια χώρα (Νότια Κορέα)
Έμβλημα
Το έμβλημα των Αγώνων αποκαλύφθηκε στις 3 Μαΐου 2013. Είναι μια τυποποιημένη αναπαράσταση των κορεάτικων γραμμάτων ㅍ π και ㅊ τσ, τα οποία είναι οι αρχικοί ήχοι του 평창Πιόνγκτσανγκ. Επιπλέον, το αριστερό σύμβολο λέγεται όντι αντιπροσωπεύει την κορεάτικη φιλοσοφική τριάδα ουρανός, γη, ανθρωπότητα (κορεάτικα : 천지인 cheon-ji-in), και το δεξί σύμβολο λέγεται ότι εκπροσωπεί το κρύσταλλο του πάγου.
Το όνομα της οικοδέσποινας πόλης Πιόνγκτσανγκ φιγουράρει παντού. Τα επίσημα εικονογράμματα για τα 24 αθλήματα αποκαλύφθηκαν τον Ιανουάριο του 2017 και έχουν σχεδιαστεί με έμπνευση από το κορεάτικο αλφάβητο.
Μασκότ
Το Soohorang (수 호랑, Σούχορανγκ), μια λευκή τίγρη, και το Bandabi (반 다비, Μπάνταμπι), μια ασιατική μαύρη αρκούδα, είναι οι επίσημες μασκότ των Χειμερινών Ολυμπιακών και Παραολυμπιακών Αγώνων του 2018.
Εξωτερικοί σύνδεσμοι
Κατηγορία:Πολυαθλητικές διοργανώσεις το 2018 Κατηγορία:Αθλητισμός στη Νότια Κορέα
Ιερά Μητρόπολις Λέρου, Καλύμνου και Αστυπαλαίας
Η Ιερά Μητρόπολις Λέρου, Καλύμνου και Αστυπαλαίας είναι μια εκκλησιαστική επαρχία της Δωδεκανήσου, που υπάγεται απευθείας στην δικαιοδοσία του Οικουμενικού Πατριαρχείου Κωνσταντινουπόλεως.
Στο παρελθόν αποκαλούταν Ιερά Μητρόπολις Λέρου και Καλύμνου, όμως το 2004, στην επαρχία της Λέρου και της Καλύμνου προσαρτήθηκε και το νησί της Αστυπάλαιας, δίνοντάς της την τωρινή της ονομασία. Εντός των ορίων της επαρχίας λειτουργούν 36 ενορίες, 7 μονές και 11 ησυχαστήρια.
Από το 2005 Μητροπολίτης Λέρου, Καλύμνου και Αστυπαλαίας είναι ο επίσκοπος Παΐσιος (Αραβαντινός).
Ιστορία
Ιδρυτής των πρώτων Χριστιανικών Εκκλησιών στα Δωδεκάνησα θεωρείται ο Απόστολος Παύλος, καθώς αναφέρεται πως στην γ΄ αποστολική περιοδεία του πέρασε από την Κω και τη Ρόδο κατά το ταξίδι της επιστροφής στα Ιεροσόλυμα. Επίσης, περίπου το 95 έδρασε στην Πάτμο ο Ιωάννης ο Θεολόγος, κηρύσσοντας τον Χριστιανισμό και ιδρύοντας χριστιανική κοινότητα. Η εγγύτητα της Λέρου με την Πάτμο καθιστά σίγουρη τη διάδοση του Χριστιανισμού μέσω της εκεί κοινότητας.
Δεν είναι γνωστό πότε ακριβώς ιδρύθηκε Επισκοπή στη Λέρο, αλλά ο πρώτος γνωστός σε εμάς επίσκοπος είναι ο Ιωάννης Α΄, που μετείχε στην Ε΄ Οικουμενική Σύνοδο το 553. Εξ αρχής, η Επισκοπή Λέρου περιλάμβανε και την Κάλυμνο και υπάγονταν στη δικαιοδοσία του εκάστοτε Μητροπολίτη Ρόδου.
Για πρώτη φορά τον 10ο αιώνα, αναφέρεται η ύπαρξη της Επισκοπής Αστυπάλαιας. Από τον 11ο αιώνα και έπειτα η Επισκοπή Λέρου ονομάζεται Επισκοπή Λέρνης.
Η κατάληψη της Ρόδου από το θρησκευτικό - στρατιωτικό τάγμα των Ιπποτών του Αγίου Ιωάννη το 1309, ήταν η αρχή μιας δύσκολης περιόδου για τον Ορθόδοξο πληθυσμό των νησιών. Οι Ιωαννίτες Ιππότες, ως Καθολικοί, εκδίωξαν τον Ορθόδοξο Μητροπολίτη Ρόδου και τη θέση του πήρε Καθολικός Αρχιεπίσκοπος. Καταλαμβάνοντας σταδιακά τα γύρω νησιά, εφάρμοσαν την ίδια πολιτική εκδιώκοντας τους Ορθόδοξους επισκόπους και τοποθετώντας Λατίνους στη θέση τους.
Με σκοπό τη διαφύλαξη του φρονήματος των Ορθοδόξων νησιωτών, το Πατριαρχείο εφάρμοσε την «κατ' επίδοσιν» ποιμαντορία των επαρχιών που κατέλαβαν οι Ιππότες. Έτσι, το 1369 η Ρόδος και η Κως αποδόθηκαν στον Μητροπολίτη Σίδης. Ομοίως, το 1378 ο Πατριάρχης Νείλος «... ενέκρινε ίνα ο Μύρων Μητροπολίτης κρατών επιδόσεως τας Μητροπόλεις Ρόδου και Κώου». Και αργότερα, ο Μητροπολίτης Πέργης και Αττάλειας έλαβε τις Μητροπόλεις Ρόδου και Κώου, ενώ ο Μητροπολίτης Μύρων έλαβε τη σχολάζουσα Αρχιεπισκοπή Καρπάθου.
Η απειλή των Οθωμανών Τούρκων ανάγκασε τους Ιωαννίτες Ιππότες αναθεωρήσουν σε έναν βαθμό την πολιτική τους και με σκοπό την σύμπραξη των νησιωτών στις επερχόμενες μάχες, επέτρεψαν την έλευση Ορθόδοξων ιεραρχών στα νησιά στα τέλη του 15ου αιώνα. Χαρακτηριστικό είναι πως στο 1497 επιτάπηκε η έλευση του Μητροπολίτη Φιλαδελφείας Ιωακείμ στη Λέρο. Η συνθηκολόγηση του Τάγματος με τον σουλτάνο Σουλεϊμάν και η αποχώρησή τους από τα νησιά το 1523, απάλλαξε τους νησιώτες από τους Λατίνους και επέτρεψε την επανίδρυση των Ορθόδοξων Επισκοπών.
Με την επανίδρυση των Ορθόδοξων Επισκοπών η Επισκοπή Λέρνης περιλαμβάνει τη Λέρο, την Κάλυμνο και την Αστυπάλαια. Η εκκλησιαστική υπαγωγή της Αστυπάλαιας έχει πλήθος μεταβολών για περίπου τρεις αιώνες. Πιο συγκεκριμένα, μετά το 1572, η Αστυπάλαια αποσπάστηκε από την Επισκοπή Λέρνης και παραχωρήθηκε ως μέρος Εξαρχίας στον πρωτοστολάριο της Μεγάλης του Χριστού Εκκλησίας Κωνσταντίνο, που είχε στη δικαιοδοσία του και τη Σάμο, την Ικαρία και τα Ψαρά. Στο διάστημα 1584-1585 αφαιρέθηκε προσωρινά από την Εξαρχία, στην οποία επαναπροσαρτήθηκε από το 1585 έως το 1610, όταν επί του Πατριάρχη Νεόφυτου Β΄ η Κάλυμνος και η Αστυπάλαια πέρασαν στη δικαιοδοσία της Επισκοπής Λέρνης. Και πάλι το 1621, η Αστυπάλαια αποσπάστηκε από την Επισκοπή Λέρνης και μαζί με την Αμοργό συγκρότησαν Πατριαρχική Εξαρχία υπό τον ιερομόναχο Λεόντιο. Το 1646, η Αστυπάλαια πέρασε στη δικαιοδοσία της Αρχιεπισκοπής Σίφνου, στην οποία παρέμεινε για περίπου δύο αιώνες. Τελικά, το 1838 ενώθηκε οριστικά με την Επισκοπή Λέρνης.
Εμμανουήλ Κελαϊδής
Ο Εμμανουήλ Κελαϊδής (1900- 26 Ιανουαρίου 1989) ήταν Έλληνας ανώτατος αξιωματικός της Πολεμικής Αεροπορίας και πολιτικός.
Βιογραφικά στοιχεία
Γεννήθηκε στα Μεγάλα Χωράφια Καλαμίου Χανίων. Αποφοίτησε από τη Σχολή Υπαξιωματικών του Στρατού Ξηράς με το βαθμό του Δεκανέα το 1920. Κατόπιν φοίτησε και επιτυχώς αποφοίτησε στην Αεροπορική Σχολή Σέδες και στην Αγγλική Σχολή Εκπαιδευτών Πτήσεων. Συμμετείχε στον πόλεμο 1940-1941 ως διοικητής της Αεροπορίας Διώξεως. Διέφυγε στη Μέση Ανατολή (Δεκέμβριος 1941). Σμήναρχος το 1941. Διοικητής Αεροπορικού Αποσπάσματος στη Γάζα (1941-1942) και διευθυντής της Διοικητικής Υπηρεσίας στο υπουργείο Αεροπορίας στο Κάιρο (1942-1944). Σε ειδική αποστολή του Συμμαχικού Στρατηγείου στην Κρήτη (Φεβρουάριος 1944). Επιτελάρχης Στρατιωτικής Διοικήσεως Κρήτης (Οκτώβριος 1944-Φεβρουάριος 1945). Ανώτερος διοικητής Αεροπορίας (Ιούλιος 1946-1949). Υποπτέραρχος (1947). Αρχηγός Γενικού Επιτελείου Αεροπορίας (1950-1955). Αντιπτέραρχος το 1951, ο πρώτος αξιωματικός εν ενεργεία που κατέλαβε το βαθμό αυτό στην Πολεμική Αεροπορία. Αποστρατεύτηκε το 1955 με τη συμπλήρωση οκταετούς υπηρεσίας στους ανώτατους βαθμούς. Υφυπουργός Αεροπορίας (8 Ιανουαρίου 1950-23 Μαρτίου 1950 και 24 Μαρτίου 1950-15 Απριλίου 1950). Διετέλεσε Γενικός διευθυντής του Οργανισμού Λιμένος Πειραιώς. Πέθανε το 1989 και κηδεύτηκε στις 27 Ιανουαρίου από το Πρώτο Νεκροταφείο Αθηνών. Είχε 2 κόρες.
Πηγές
Κατηγορία:Έλληνες αξιωματικοί της Πολεμικής Αεροπορίας Κατηγορία:Έλληνες υφυπουργοί Αεροπορίας Κατηγορία:Χρυσός Σταυρός του Τάγματος του Φοίνικα Κατηγορία:Χρυσός Σταυρός του Τάγματος του Γεωργίου Α΄ Κατηγορία:Ανώτερος Ταξιάρχης του Τάγματος του Φοίνικα Κατηγορία:Ανώτερος Ταξιάρχης του Τάγματος του Γεωργίου Α΄ Κατηγορία:Μεγαλόσταυρος του Τάγματος του Φοίνικα Κατηγορία:Μετάλλιο Στρατιωτικής Αξίας Γ΄ Τάξεως Κατηγορία:Αρχηγοί Γενικού Επιτελείου Αεροπορίας (Ελλάδα)
123 (αριθμός)
Το 123 (εκατόν είκοσι τρία) είναι ο φυσικός αριθμός που βρίσκεται μετά από το 122 και πριν από το 124. Είναι περιττός αριθμός, αφού δεν διαιρείται με το 2 στο σύνολο των φυσικών αριθμών. Ο αριθμός 123 συμβολίζεται ως CXXIII στο ρωμαϊκό σύστημα αρίθμησης και ως ΡΚΓ΄ ή ρκγ΄ στο ελληνικό σύστημα αρίθμησης.
Εξωτερικοί σύνδεσμοι
Κατηγορία:Σύνθετοι αριθμοί
Ευρυμέδων Μυρρινούσιος
Ο Ευρυμέδων Μυρρινούσιος (αρχ. ελλ.: Εὐρυμέδων Μυρρινούσιος) νυμφεύθηκε την αδερφή του Πλάτωνα, Πωτώνη. Ήταν πατέρας του Σπεύσιππου. Η ιδιοκτησία του γειτνίαζε με εκείνη του Πλάτωνα, και ο οποίος αναφέρεται ως εκτελεστής της επιθυμίας του Πλάτωνα, πιθανώς να ήταν εγγονός του γέροντα Ευρυμέδοντα, και ίσως ήταν γιος του Σπεύσιππου.
Αστεροσκοπείο Λικ
thumb|355px|Το Αστεροσκοπείο Λικ όπως φαίνεται από το Grant Ranch. Το Αστεροσκοπείο Λικ (Lick Observatory) είναι ένα ερευνητικό ίδρυμα που ανήκει στο Πανεπιστήμιο της Καλιφόρνιας. Βρίσκεται στην κορυφή του Όρους Χάμιλτον, στην «Οροσειρά του Διαβόλου» (Diablo Range), ανατολικά και σε μικρή απόσταση από την πόλη Σαν Χοσέ, στην Καλιφόρνια των ΗΠΑ. Η διοίκηση του αστεροσκοπείου γίνεται από το Πανεπιστήμιο της Καλιφόρνιας στη Σάντα Κρουζ, όπου έχει τα γραφεία του το επιστημονικό προσωπικό από τα μέσα της δεκαετίας του 1960. Το αστεροσκοπείο βρίσκεται σε υψόμετρο 1.283 m πάνω από την επιφάνεια της θάλασσας και οι γεωγραφικές συντεταγμένες του είναι πλάτος 37° 20΄ 35΄΄ βόρειο και μήκος 121° 38΄14΄΄ δυτικό.
Ιστορία
right|thumb|240px|Το αρχικό κτήριο του αστεροσκοπείου Λικ και ο νότιος (κύριος) θόλος, όπου το μεγάλο διοπτρικό τηλεσκόπιο Το Αστεροσκοπείο Λικ είναι το ιστορικότερο στην Καλιφόρνια και το πρώτο με μόνιμο προσωπικό αστεροσκοπείο σε βουνοκορφή στην ιστορία της ανθρωπότητας.
Το αστεροσκοπείο κτίσθηκε μεταξύ 1876 και 1887, από ένα κληροδότημα του Τζέιμς Λικ (James Lick). Το 1887 το σώμα του Λικ τάφηκε κάτω από το μελλοντικό βάθρο του τηλεσκοπίου. Πριν αρχίσει η κατασκευή, έπρεπε να κατασκευασθεί ο δρόμος μέχρι την κορυφή, και όλα τα υλικά έπρεπε να μεταφερθούν εκεί με άμαξες που έσερναν άλογα και μουλάρια, και δεν μπορούσαν να ανέβουν σε ανηφοριά με μεγάλες κλίσεις. Για να κρατηθεί η μέγιστη κλίση κάτω του 6,5%, ο δρόμος έπρεπε να χαραχθεί με πολλές στροφές και γυρίσματα, τα οποία έμειναν ως τον σημερινό δρόμο, που κατά την παράδοση έχει ακριβώς 365 στροφές.
Το διοπτρικό τηλεσκόπιο των 36 ιντσών (91,44 εκατοστομέτρων) του αστεροσκοπείου ήταν το μεγαλύτερο διοπτρικό πάνω στη Γη όταν εγκαινιάσθηκε και είδε το «πρώτο φως», στις 3 Ιανουαρίου 1888, και παρέμεινε το μεγαλύτερο ως την κατασκευή του Αστεροσκοπείου Γιέρκς το 1897. Τον Απρίλιο 1888, το Λικ παραδόθηκε στη σύγκλητο του Πανεπιστημίου της Καλιφόρνιας και έγινε το πρώτο στον κόσμο αστεροσκοπείο με μόνιμο προσωπικό σε βουνοκορφή. Πρώτος διευθυντής ήταν ο Edward Singleton Holden. Η τοποθεσία είχε τότε μηδενική φωτορύπανση, ενώ έχει σταθερά μεγάλο αριθμό αίθριων νυκτών, περίπου 300 ανά έτος, καθώς βρίσκεται συνήθως πάνω από το στρώμα χαμηλών νεφών που καλύπτουν συχνά την περιοχή του Σαν Χοσέ. Σήμερα το στρώμα αυτό πολύ χαμηλών νεφών είναι επιθυμητό, καθώς μειώνει πολύ τη φωτορύπανση.
Σημερινή κατάσταση
Με την επέκταση της πόλεως του Σαν Χοσέ και γενικότερα της Σίλικον Βάλεϊ, η φωτορύπανση έγινε πρόβλημα για το Λικ. Την δεκαετία του 1970, μία θέση στα όρη της Σάντα Λουτσία (κορυφή Junípero Serra), νοτιοανατολικά του Μοντέρεϊ, εκτιμήθηκε για την πιθανή μεταφορά εκεί πολλών από τα τηλεσκόπια, αλλά δεν υπήρχαν οι πόροι για κάτι τέτοιο και το 1980 ο δήμος του Σαν Χοσέ άρχισε ένα πρόγραμμα για την ελάττωση των δυσμενών επιπτώσεων του δημοτικού φωτισμού στις αστρονομικές παρατηρήσεις, κυρίως με την αντικατάσταση όλων των λαμπτήρων με λαμπτήρες νατρίου χαμηλής πιέσεως. Το αποτέλεσμα είναι ότι το Όρος Χάμιλτον παραμένει αποδεκτή περιοχή για αστρονομικές παρατηρήσεις. Ο αστεροειδής 6216 Σαν Χοσέ (6216 San Jose) ονομάσθηκε έτσι από την IAU προς τιμή των προσπαθειών της πόλεως για να μειώσει τη φωτορύπανση UCSC.
Το 2006 υπήρχαν 23 οικογένειες που διέμεναν μόνιμα στο αστεροσκοπείο, και επιπλέον 2 ως 10 επισκέπτες αστρονόμοι από τις πανεπιστημιουπόλεις του Πανεπιστημίου της Καλιφόρνιας, οι οποίοι διαμένουν σε κοιτώνες όσο εργάζονται στο αστεροσκοπείο. Το γειτονικό χωριό Μάουντ Χάμιλτον, πάνω στο βουνό, έχει δικό του αστυνομικό σταθμό και ταχυδρομείο.
Σημαντικές ανακαλύψεις
Τα παρακάτω ουράνια σώματα ανακαλύφθηκαν από το Αστεροσκοπείο Λικ:
Σημειώσεις και παραπομπές
Λικ Λικ
396 π.Χ.
Θάνατοι
Κατηγορία:Έτη
Λίμνη της Ελπίδας
thumb|right|250px|Η Θάλασσα της Ελπίδας Η Λίμνη της Ελπίδας (λατινικά: Lacus Spei) είναι μικρή Σεληνιακή θάλασσα, που βρίσκεται στο βορειοανατολικό τμήμα της ορατής από τη Γη πλευράς της Σελήνης. Βόρεια της θάλασσας βρίσκεται ο κρατήρας Ερμής και δυτικά-νοτιοδυτικά βρίσκεται ο κρατήρας Σουμάχερ.
Οι σεληνογραφικές συντεταγμένες της θάλασσας είναι 43,0 ° Β, 65,0 ° E, εντός διαμέτρου 80 χιλιομέτρων. Το κύριο μέρος της θάλασσας καταλαμβάνει κατά μέσο όρο περίπου 50 χιλιόμετρα σε διάμετρο, με μια προέκταση (κόλπο) που οδηγεί βορειανατολικά. Η επιφάνεια έχει την ίδια χαμηλή λευκαύγεια όπως και οι μεγαλύτερες θάλασσες της Σελήνης γενόμενη ελαφρύτερη κοντά στα άκρα. Το ιδιαίτερο χαρακτηριστικό του κόλπου είναι ο κυπελλοειδής κρατήρας Ζήνων P. Ο κρατήρας Ζήνων βρίσκεται ανατολικά-βορειοανατολικά.
Κατηγορία:Σεληνιακές θάλασσες
Ιλάριος του Πικταυίου
Ο Ιλάριος Πικταυίου ή (αρχ.) Ιλάριος των Πικταυών ή Ιλάριος του Πουατιέ (Hilaire de Poitiers, 310 – 367) ήταν επίσκοπος του Πουατιέ και διδάσκαλος της Εκκλησίας. Ήταν θεολόγος, συγγραφέας και υμνογράφος. Είναι άγιος της ορθόδοξης και καθολικής εκκλησίας (εορτή: 13 ή 14 Ιανουαρίου) και πνευματικός του άγιου Μαρτίνου επίσκοπου της Τουρ (αρχ.) ή Μαρτίνου των Τουρονών (Martin de Tours, + 397).
Βίος
Ο Ιλάριος Πικταυίου γεννήθηκε περίπου το 310 στη γαλατική πόλη του Πικταυίου (σήμερα Πουατιέ), από πλούσια ειδωλολατρική οικογένεια πατρικίων. Σπούδασε στις μέτριες σχολές της επαρχίας του γραμματική, ρητορική και στοιχειώδη ελληνικά. Θα βαπτιστεί χριστιανός πριν την χειροτόνησή του, το 350 σε επίσκοπο Πικταυίου. Θα παραμείνει αμέτοχος σε ό,τι διαδραματιζόταν στην Ανατολή όταν εμφανίστηκε η αρειανική κρίση. Το 356 θα συμμετάσχει στη σύνοδο του Μπεζιέ όπου θα προσπαθήσει να υπερασπισθεί την αντιαρειανική πίστη, χωρίς αποτέλεσμα. Τότε θα πρωτοακούσει, κατά παραδοχή του, για το Σύμβολο της Νίκαιας. Οι αρειανοί Ουάλης, Ουρσάκιος και Γερμίνιος, προσεταιρίστηκαν τον αυτοκράτορα Κωνστάντιο και πέτυχαν την εξορία του Ιλαρίωνα στη μικρασιατική Φρυγία, το 356. Θα παραμείνει εξόριστος, χωρίς να απολέσει το θρόνο του μέχρι το 360. Η περίοδος της εξορίας του θα σταθεί γόνιμη σε εμπειρίες: θα γνωρίσει εκκλησιαστικές προσωπικότητες της εποχής, όπως τους επικεφαλής των Ομοιουσιανών Γεώργιο Λαοδικείας, Βασίλειο Αγκύρας, θα βελτιώσει τα ελληνικά του, θα σπουδάσει την θεολογική σκέψη της Ανατολής και θα γνωρίσει τις θεολογικές τάσεις που στόχευαν στη λύση της αρειανικής κρίσης. Παράλληλα θα επιδοθεί στη σύνταξη θεολογικοαντιρρητικών, ιστορικών και λιβελλικών έργων. Όσο ήταν εξόριστος προσπάθησε χωρίς επιτυχία να επαναφέρει τους Ομοιουσιανούς, μετά όμως την άνοδο του Ιουλιανού και εκμεταλλευόμενος την αδιαφορία του για το θέμα του αρειανισμού, αφού γύρισε από την εξορία στην έδρα του, συγκάλεσε σύνοδο στο Παρίσι το 361 και επικύρωσε το σύμβολο της Νικαίας απορρίπτοντας το αρειανικό σύμβολο που είχαν υπογράψει οι επίσκοποι της χώρας του στο Ρίμινι το 359. Το 364 στη βόρειο Ιταλία συγκάλεσε τους επισκόπους της περιοχής και πέτυχε την αποδοχή εκ μέρους τους του συμβόλου της Νίκαιας. Παράλληλη θα είναι η προσπάθειά του για την καταπολέμηση του καισαροπαπισμού, της επέμβασης του αυτoκράτορα στα εσωτερικά της Εκκλησία ς. Ήταν έγγαμος και πατέρας μιας κόρης. Λόγω της καλής γνώσης του των ελληνικών και των λατινικών συνείσφερε σημαντικά στις θεολογικές ανταλλαγές μεταξύ ανατολής και δύσης. Γνώρισε και μετέφερε την ανατολική υμνολογία στη δύση, όντας ο πρώτος λατίνος υμνογράφος. Η Ρωμαιοκαθολική Εκκλησία το 1851 κατέταξε τον Ιλάριο μεταξύ των Διδασκάλων της Εκκλησίας.
Πηγές
Ιλαριος Πικτα Κατηγορία:Εκκλησιαστικοί Πατέρες Κατηγορία:Εκκλησιαστικοί συγγραφείς Κατηγορία:Επίσκοποι του 4ου αιώνα Κατηγορία:Γάλλοι θεολόγοι Κατηγορία:Υμνογράφοι Κατηγορία:Γάλλοι επίσκοποι
Βεδισμός
Κατηγορία:Ινδουισμός
Γάλβας
Ο Σέρβιος Σουλπίκιος Γάλβας (Servius Sulpicius Galba, 24 Δεκεμβρίου 3 π.Χ. - 15 Ιανουαρίου 69) ήταν Ρωμαίος αυτοκράτορας για επτά μήνες από το 68 έως το 69 μ.Χ. Ήταν κυβερνήτης της Ταρρακωνησίας και κατέλαβε το θρόνο μετά την αυτοκτονία του Νέρωνα.
Γεννημένος σε μια πλούσια οικογένεια, ο Γάλβας ήταν ικανός στρατιωτικός κατά το πρώτο μισό του 1ου αιώνα μ.Χ. Αποσύρθηκε κατά τη διάρκεια της βασιλείας του Νέρωνα αλλά αργότερα του ανατέθηκε η κυβέρνηση της Ταρρακωνησίας. Ήταν ο πρώτος αυτοκράτορας του Έτους των Τεσσάρων Αυτοκρατόρων και ο τελευταίος αυτοκράτορας που γεννήθηκε τον 1ο αιώνα π.Χ.
Βιογραφία
Ο Γάλβας γεννήθηκε κοντά στην Τερατσίνα, "στ' αριστερά καθώς πηγαίνετε στο Φόντι", σύμφωνα με τα λόγια του Σουητώνιου. Σε ηλικία 20 ετών ήταν πραίτορας. Αργότερα έγινε Διοικητής της Ακουιτανίας και Ύπατος το 33 μ.Χ. Λόγω των επιτυχιών του στις στρατιωτικές αποστολές διορίστηκε Ανθύπατος της Αφρικής από τον Κλαύδιο και μετέπειτα Διοικητής της Ταρρακωνησίας της Ισπανίας από τον Νέρωνα.
Με την αυτοκτονία του Νέρωνα, ανακηρύχθηκε ντε φάκτο Αυτοκράτορας από τα στρατεύματα της Ισπανίας. Αμέσως τον αναγνώρισαν ως Αυτοκράτορα οι υπόλοιπες στρατιωτικές μονάδες και η Σύγκλητος. Με την ανάρρηση του στο Θρόνο οι πρώτες του ενέργειες, αναλώθηκαν στο να ευεργετήσει τους φίλους του και να καταδιώξει τους εχθρούς του, εντός της αυτοκρατορίας. Κατ´ αρχάς αρνήθηκε το donativum στους πραιτωριανούς, λέγοντας πως κατατάσσει τους στρατιώτες του και δεν τους εξαγοράζει. Ως διάδοχό του όρισε τον Γάιο Πίσωνα Λικιανό, γνωστό συντηρητικό και αφοσιωμένο στην αυστηρότητα των ηθών.
Οι πραιτωριανοί, λόγω των οικονομικών περιορισμών που τους επέβαλλε εξεγέρθηκαν και ανακήρυξαν Αυτοκράτορα τον Μάρκο Σάλβιο Όθωνα, ενώ ο Γάλβας δολοφονήθηκε.
Εξωτερικοί σύνδεσμοι
Κατηγορία:Ρωμαίοι Αυτοκράτορες Κατηγορία:ΛΟΑΤ πρόσωπα της Αρχαιότητας
Ιωάννης Αναστασάκης
Ο Ιωάννης Αναστασάκης είναι κιθαρίστας με καλλιτεχνικό, συγγραφικό και διδακτικό έργο. Αντικείμενο του αποτελεί η φλαμένκο κιθάρα αλλά και η ροκ και fusion κιθάρα.
Βιογραφικό
Ο Ιωάννης Αναστασάκης, καταγόμενος από την Κρήτη, ξεκίνησε τις σπουδές του στην κιθάρα σε ηλικία 11 ετών. Φοίτησε στο Αμερικανικό Κολέγιο Deree και στη συνέχεια, στην Αμερική, στο Musicians Institute στο Χόλιγουντ, όπου και παρέμεινε ως καθηγητής μετά την αποφοίτηση του με Αριστείο. Συνέχισε τις μουσικές του σπουδές στη Φλαμένκο κιθάρα με τον Ισπανό σολίστα Juan Serrano στο California State University, απ' όπου και αποφοίτησε με Master στη Μουσική Εκτέλεση στη Κιθάρα Φλαμένκο το 1999, με τη διάκριση Magna cum laude. Συνέχισε τις σπουδές του στη Φλαμένκο κιθάρα στην Κόρδοβα, με τους σολίστες Manolo Sanlucar, Jose Antonio Rodriguez, Manolo Franco και Paco Serrano.
Το 1999 του απονεμήθηκε το 1o βραβείο στο Διεθνή Διαγωνισμό Κλασσικής και Φλαμένκο Κιθάρας «California Guitar Panorama», ενώ την ίδια χρονιά, σε συνεργασία με το Ωδείο Φίλιππος Νάκας, οργάνωσε και ανέλαβε την διεύθυνση του 1oυ Τμήματος Φλαμένκο Κιθάρας στην Ελλάδα.
Το 2000 υπήρξε ο 1oς κιθαριστής που παρουσίασε Ρεσιτάλ Σόλο Φλαμένκο Κιθάρας στην Εθνική Λυρική Σκηνή.
Ο Ιωάννης Αναστασάκης έχει παρουσιάσει διαλέξεις και σεμινάρια σε Αμερικανικά Πανεπιστήμια (University of Southern California (USC), California State University Fresno, California State University Fullerton, Musicians Institute, Fresno City College, California State University Northridge, American College of Greece).
Είναι επίσης, συμβεβλημένος επίτιμος καθηγητής των βρετανικών εκπαιδευτικών ιδρυμάτων London College of Music και University of West London καθώς και του Αμερικανικού Guitar Institute of Technology (GIT) του Λος Άντζελες.
Ζωντανές Εμφανίσεις
Έχει στο ενεργητικό του περισσότερα από 400 ρεσιτάλ σε Ελλάδα και Αμερική και έχει παρουσιαστεί 12 φορές στην αμερικανική τηλεόραση.
undefined
Στην Ελλάδα δίδασκε στο Αμερικανικό Κολέγιο Deree και επίσης σε αναγνωρισμένα κιθαριστικά Φεστιβάλ, όπως το Διεθνές Χειμερινό Φεστιβάλ Κιθάρας Βόλου, το Διεθνές Φεστιβάλ Κιθάρας Ερμούπολης, το Διεθνές Φεστιβάλ Κιθάρας στο Πόρτο Χέλι, το Διεθνές Φεστιβάλ Κιθάρας Αγίων Αναργύρων και το Διεθνές Φεστιβάλ Κιθάρας Πάτρας.
Δισκογραφικό έργο
Το πρώτο του προσωπικό CD Φλαμένκo κιθάρας, με τίτλο «Flamenco Live at Ioannina» κυκλοφόρησε το 2000 από την Aμερικανική δισκογραφική εταιρία MP3.Com και μπήκε στο Top 10 των μουσικών κυκλοφοριών Φλαμένκο της εταιρείας, φτάνοντας την πρώτη θέση παγκοσμίως, τον Οκτώβριο του 2002 Το CD επανακυκλοφορεί το 2004, σε συλλεκτική έκδοση, από την Wild Rose Angel Productions.
Το 2007, κυκλοφορεί  το προσωπικό CD σε Rock Fusion ύφος, με τίτλο «Suspension of Disbelief». Οι ηχογραφήσεις διήρκησαν περίπου 4 μήνες και έλαβαν χώρα στο Sound Symmetry studio του Μπάμπη Κατσιώνη, ο οποίος έκανε και την παραγωγή. Ο δίσκος γνώρισε μεγάλη επιτυχία στο κιθαριστικό κοινό και έμεινε στα best sellers για όλο το 2007. Η διάκριση δεν ήταν έμεινε μόνο στα Ελληνικά δεδομένα αυτή τη φορά, αλλά και παγκόσμια. Ο δίσκος κατέκτησε την πρώτη θέση στο "Guitar 9" και έμεινε εκεί για πληθώρα εβδομάδων.
Το 2009, κυκλοφορεί  το επόμενο Rock/Fusion CD, με τίτλο «Orbital Attempt». Οι ηχογραφήσεις διήρκησαν περίπου 6 μήνες. Σημαντικές συνεργασίες με τον Κίκο Λουρέιρο των Angra και τον Αυστραλό Brett Garsed στις κιθάρες, όπως επίσης και με τον Μπομπ Κατσιώνης των Firewind στα πλήκτρα. Ο δίσκος συνδυάζει διαφορετικά είδη μουσικής περνώντας από Fusion σε Progressive αλλά και από Metal σε Solo Flamenco. Η παραγωγή έγινε από τον Ιωάννη Αναστασάκη και τον Bob Katsionis.
Το 2013, ο Ιωάννης επιμελείται την κυκλοφορία μιας ορχηστρικής κιθαριστικής συλλογής με όνομα «Elite Guitar Coaching Rising Stars, Vol.1». Τo CD, περιλαμβάνει 15 αυθεντικές ορχηστρικές συνθέσεις από διαφορετικούς Έλληνες κιθαρίστες, και το ένα «Greek Guitar Power Jam», μια συνεργασία των συμμετεχόντων καλλιτεχνών. Ένα άλμπουμ που συνδυάζει rock μπαλάντες, με fusion και blues. Επιμέλεια παραγωγής από τον Ιωάννη Αναστασάκη.
Το 2014, κυκλοφορεί η συλλογή «Greek Guitar Power Vol. 1». Τo άλμπουμ περιλαμβάνει 14 ορχηστρικές συνθέσεις τεσσάρων διαφορετικών καλλιτεχνών Jim Nassios, Theodore Kalantzakos, Sinnik και Ιωάννης Αναστασάκης. Επιμέλεια παραγωγής από τον Ιωάννη Αναστασάκη..
Συγγραφικό έργο
Το 2003, κυκλοφορεί το πρώτο του βιβλίο διδακτικού περιεχομένου, με τίτλο «The Art of Rasgueado». Την έκδοση και παγκόσμια διανομή αναλαμβάνει ο εκδοτικός οίκος Mel Bay Publications. Το βιβλίο μπαίνει αμέσως στους καταλόγους των μουσικών best-sellers, όπου και παραμένει μέχρι σήμερα.
Το 2006, κυκλοφορεί το δεύτερο βιβλίο διδακτικού περιεχομένου, με τίτλο «Guitar Journals: Flamenco». Το βιβλίο περιλαμβάνει προσωπικές πρωτότυπες συνθέσεις για σόλο Φλαμένκο Κιθάρα. Παράλληλα, κυκλοφορεί και το ομώνυμο διδακτικό DVD.
Το 2008, κυκλοφορεί το τρίτο βιβλίο «The Art of Tremolo» από τις εκδόσεις Mel Bay Publications. Μια κατανοητή βιβλιογραφία για κλασικά και φλαμένκο κομμάτια που χρησιμοποιείται η τεχνική τρέμουλο. Εμπεριστατωμένη ανάλυση χρήσης για παραδοσιακή και εκτεταμένη τεχνική τρέμουλο.
Το 2010, κυκλοφορεί το 4ο του διδακτικό βιβλίο, με τίτλο «60 Tapping Licks» από τις εκδόσεις Mel Bay Publications .
Το 2011, κυκλοφορεί το 5ο του διδακτικό βιβλίο, με τίτλο «60 Sweeping Licks» από τις εκδόσεις Mel Bay Publications.
Κόνραντ Γκούζντα
Ο Κόνραντ Γκούζντα (Konrad Guzda) (γεννημένος στις 25 Σεπτεμβρίου 1990) είναι Πολωνός με ελληνική υπηκοότητα επαγγελματίας πετοσφαιριστής. Έχει ύψος 1,85 μ. και αγωνίζεται στη θέση του λίμπερο.
Καριέρα
Ο Κόνραντ Γκούζντα έκανε τα πρώτα του βήματα στο χώρο της πετοσφαίρισης στις ακαδημίες του Πανελληνίου, στον οποίο υπέγραψε και το πρώτο του επαγγελματικό συμβόλαιο συνεργασίας.
Στην ομάδα του Πανελληνίου παρέμεινε μέχρι το 2012 με εξαίρεση τη σεζόν 2009-10 όπου είχε αγωνιστεί με τη φανέλα του Απόλλωνος Αθηνών.
Τη σεζόν 2012-13, ο Κόνραντ Γκούζντα αγωνίστηκε με τη φανέλα της Λαμίας, ενώ τη διετία 2013-15 αποτέλεσε παίκτη της ΑΕΚ, με την οποία, μάλιστα, κατέκτησε το Λιγκ Καπ του 2014.
Στις 16 Ιουνίου 2015, ο Κόνραντ Γκούζντα υπέγραψε επαγγελματικό συμβόλαιο μονοετούς διαρκείας με τον Ολυμπιακό Πειραιώς.
Παραπομπές
Κατηγορία:Πετοσφαιριστές ΟΣΦΠ Κατηγορία:Πετοσφαιριστές ΑΕΚ Κατηγορία:Πετοσφαιριστές ΠΑΟ
Κατάσταση διατήρησης
Η κατάσταση διατήρησης ενός είδους είναι δείκτης των πιθανοτήτων που συγκεντρώνει το είδος να παραμείνει υφιστάμενο στο παρόν ή σε μέλλοντα χρόνο. Χρειάζεται να ληφθούν υπόψιν πολλοί παράγοντες για για τον καθορισμό της κατάστασης διατήρησης και όχι απλά ο υφιστάμενος πληθυσμός, αλλά η συνολική αύξηση ή μείωση του πληθυσμού στην πάροδο του χρόνου, ο επιτυχής ρυθμός αναπαραγωγής, γνωστές απειλές κ.ά.
Κατηγορία:Βιολογικοί όροι Κατηγορία:Βιολογία της διατήρησης Κατηγορία:Περιβαλλοντική ορολογία Κατηγορία:Διατήρηση του περιβάλλοντος
395 π.Χ.
Θάνατοι
Κατηγορία:Έτη
Ασπασία Σταυροπούλου
Η Ασπασία Σταυροπούλου είναι Ελληνίδα εικαστικός, γλύπτρια, και φωτογράφος. Μαθήτευσε στο πλάι του γλύπτη Γιώργου Ζογγολόπουλου και παρακολούθησε μαθήματα γλυπτικής και καλλιτεχνικής φωτογραφίας με τους Ν. Τρανό, Π. Κοκκινιά και Α. Βούτσα στην Ανωτάτη Σχολή Καλών Τεχνών.
Υπέβαλλε φωτογραφίες της στον φάκελο υποψηφιότητας της Ελευσίνας ως Πολιτιστική πρωτεύουσα της Ευρώπης 2021 και είναι ιδρυτικό μέλος της Φωτογραφικής Λέσχης Ελευσίνας και του προγράμματος Φωτογραφία και Πολιτιστική κληρονομιά Ελευσίνας. Έχει συνεισφέρει στην οργάνωση πολιτιστικών εκδηλώσεων της Ελληνικής Φωτογραφικής Εταιρείας και της Εταιρείας Ψυχολογικής Έρευνας και Πολιτισμού.
Έχει διοργανώσει και συμμετάσχει σε διάφορες εκθέσεις εικαστικών, συμπεριλαμβανόμενων έξι ατομικών εκθέσεων. Γλυπτά της φιλοξενούνται σε γκαλερί της Αθήνας και στο κτίριο του Π.Α.Κ.Π.Π.Α. Ελευσίνας.
Εξωτερικοί σύνδεσμοι
Κατηγορία:Έλληνες γλύπτες Κατηγορία:Έλληνες φωτογράφοι
Βελεμίνα
Η Βελεμίνα (ή Βέλμινα ή Βελβίνα) υπήρξε αρχαία πόλη στα ΒΔ σύνορα της αρχαίας Λακαιδέμονος, η περιοχή της οποίας ονομαζόταν Βελμινάτιδα χώρα. Ήταν αρχικά μια Αρκαδική πόλη, αλλά κατακτήθηκε από τους Λακεδαιμόνιους σε πρώιμη περίοδο και προσαρτήθηκε στην επικράτειά τους. Μετά τη μάχη στα Λεύκτρα μεταξύ των Σπαρτιατών και των Θηβαίων, που διεξήχθη το 371 π.Χ., επέστρεψε στην  Αρκαδία  και οι περισσότεροι από τους κατοίκους της συμμετείχαν στην ίδρυση  της Μεγαλόπολης. Κατά τους επόμενους αιώνες, η Βελμινάτιδα ήταν μια διαρκής πηγή διαμάχης μεταξύ των Σπαρτιατών και των Αρκάδων.
Μετά την πτώση της Αχαϊκής Συμπολιτείας και την επικράτηση των Ρωμαίων, η φιλορωμαϊκή Σπάρτη, επανέκτησε την περιοχή. Ακολούθησε μια μακρά ειρηνική περίοδος που διακόπηκε από τις βαρβαρικές εισβολές (το 267 μ.Χ. των Ερούλων και το 396 μ.χ των Βησιγότθων του Αλαρίχου ) και από τον καταστρεπτικό σεισμό του 375 μ.Χ.
Σύμφωνα με τον Παυσανία η Βελεμίνα είναι η περιοχή της Λακωνίας που από τη φύση της αρδεύεται από τα πιο πολλά νερά. Τη διασχίζει το ρεύμα του Ευρώτα, αλλά έχει και η ίδια άφθονες πηγές και απέχει 100 στάδια από την Πελλάνα.
Το σύνολο των οικισμών της Βελμινάτιδας χώρας αποτελούσε  βασικό συγκοινωνιακό κόμβο με μεγάλη στρατηγική σημασία, καθώς από εκεί περνούσε η αρχαία αμαξήλατη οδός (η "λεωφόρος" του Ευρώτα) που συνέδεε τη Σπάρτη με την Αρκαδία και  τα άλλα κέντρα της Πελοποννήσου. Η οδός αυτή, μέσω της διάβασης της Λαγκάδας στα ανατολικά της Τσεμπερού, περνούσε από την Ευταία, στο Ασεατικό πεδίο και συνέχιζε προς την Τεγέα. Λόγω της σπουδαιότητας της περιοχής, υπήρχε οχυρό στην κορυφή του παρακείμενου λόφου Χελμού, ονομαζόμενο Αθήναιον, το οποίο τειχίστηκε την περίοδο 229-222 π.Χ. από τον Σπαρτιάτη βασιλιά Κλεομένη.
Η Βελεμίνα τοποθετείται στη θέση Αγία Ειρήνη - Μετόχι Κρητικού του Δήμου Μεγαλόπολη ς, στην ευρύτερη περιοχή της Μονής Καλτεζών, χωρίς να έχει τεκμηριωθεί ανασκαφικά.
Αναφορές
Κατηγορία:Πόλεις της αρχαίας Αρκαδίας Κατηγορία:Αρχαιολογικοί τόποι στην Αρκαδία
Δήμος Αντιρρίου
Ο Δήμος Αντιρρίου ήταν δήμος του Νομού Αιτωλοακαρνανίας που συστάθηκε με το διοικητικό πρόγραμμα «Καποδίστριας» από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 - 2010 οπότε και καταργήθηκε με την εφαρμογή του διοικητικού προγράμματος «Καλλικράτης» και βάσει αυτού εντάχθηκε στο νέο Δήμο Ναυπακτίας.
Βρισκόταν στα νότια της Αιτωλοακαρνανίας στην Δυτική Στερεά Ελλάδα, στο πιο κοντινό σημείο με την Πελοπόννησο, στην είσοδο του Κορινθιακού κόλπου. Το νότιο - νοτιοδυτικό τμήμα του βρέχεται από τον Πατραϊκό κόλπο. Συνόρευε δυτικά με τον Δήμο Χάλκειας και ανατολικά με τον Δήμο Ναυπάκτου.
Ο δήμος είχε 2.375 κατοίκους σύμφωνα με την απογραφή του 2001 και αποτελούταν από 3 δημοτικά διαμερίσματα: Αντιρρίου, Μακύνειας και Μολυκρείου.
Διαίρεση
Στον δήμος περιλαμβάνονταν τα παρακάτω δημοτικά διαμερίσματα και οικισμούς:
Δήμαρχοι Αντιρρίου
Δήμαρχοι του δήμου διετέλεσαν οι :
Παραπομπές
Αντιρρίου
Τζόναθαν Ρόμπερτς (σεναριογράφος)
Ο Τζόναθαν Ρόμπερτς (αγγλικά: Jonathan Roberts, 10 Μαΐου 1956) είναι Αμερικανός σεναριογράφος, τηλεοπτικός παραγωγός και συγγραφέας. Περισσότερο γνωστός είναι για τη συμμετοχή του στο σενάριο της ταινίας της Disney, Ο Βασιλιάς των Λιονταριών (1994). Γεννημένος στη Βοστόνη, παρακολούθησε μαθήματα αγγλικής λογοτεχνίας στο Πανεπιστήμιο Μπράουν και μαθήματα έκδοσης βιβλίων και περιοδικών στο Χάρβαρντ.
Η πρώτη του συγγραφική δουλειά έγινε το 1980, με το βιβλίο The Official Preppy Handbook, το οποίο πούλησε 1.3 εκατομμύρια αντίτυπα. Το 1985, συνέγραψε στο πρώτο του σενάριο για ταινία, με το The Sure Thing. Όσο ήταν στη Disney, πέρα από το Ο Βασιλιάς των Λιονταριών, συμμετείχε στο σενάριο των ταινιών Ο Τζίμης και το Γιγαντοροδάκινο (1996), Η Παναγία των Παρισίων (1996) και Μπαμπούλας Α.Ε. (2001).
Εξωτερικοί σύνδεσμοι
Κατηγορία:Αμερικανοί σεναριογράφοι Κατηγορία:Αμερικανοί συγγραφείς
Χερμάνς Έγκλσκαλνς
Ο Χερμάνς Έγκλσκαλνς (γεννημένος στις 8 Δεκεμβρίου 1990) είναι Λετονός επαγγελματίας πετοσφαιριστής. Έχει ύψος 2,02 μ. και αγωνίζεται στη θέση του διαγώνιου.
Καριέρα
Ο Χερμάνς Έγκλσκαλνς ξεκίνησε την επαγγελματική του καριέρα στην Πόλιουρ Μπαϊόλαρς, ομάδα της Λετονίας, στην οποία αγωνίστηκε για ένα χρόνο.
Το 2008 μεταπήδησε στην Κεσού Άλους, ομάδα επίσης της Λετονίας, στην οποία παρέμεινε μέχρι το 2009.
Το 2009 ταξίδεψε στη Φινλανδία για λογαριασμό της Λάκαπα Τιμ, με την οποία κατάφερε να κερδίσει το εγχώριο πρωτάθλημα από την πρώτη του κιόλας χρονιά. Το 2011 άφησε τη Φινλανδία και ταξίδεψε με προορισμό το Βέλγιο και τη Νόλικο Μάασεϊκ. Ο Έγκλσκαλνς κατάφερε να κατακτήσει το πρωτάθλημα και το κύπελλο Βελγίου του 2012.
Επόμενος σταθμός στην καριέρα του Έγκλσκαλνς ήταν η γαλλική Σαμόντ Βόλειμπολ, στην οποία παρέμεινε για δύο χρόνια.